Eelnõu

N A R V A    L I N N A V A L I T S U S

KORRALDUS
	Narva
	....................... 2011. a  nr ...................


Maaüksusele aadressi määramine
(Joaorg, Joaoru saar)
1. Asjaolud ja menetluse käik

Narva Linnavolikogu 21.06.2011. a otsusega nr 110 kehtestatud Joaoru ja selle lähiala detailplaneeringu alusel moodustatakse maaüksused pindaladega 92 840 m2 (detailplaneeringus pos. 9) ja 17 826 m2 (detailplaneeringus pos. 11). Eelnimetatud maa-alade munitsipaalomandisse taotlemiseks tuleb neile määrata aadressid. 
Aadresside määramist arutati Narva Linnavalitsuse nimekomisjonis 18.08.2011 ning otsustati teha linnavalitsusele ettepanek määrata antud maaüksustele ajalooliselt kujunenud ja käibelolevad nimed Joaorg (pos. 9) ja Joaoru saar (pos. 11).
2. Õiguslikud alused

2.1 Kohanimeseaduse § 5 lõike l punkti 3 järgi on kohanimemäärajaks kohalik omavalitsus ja § 6 lõike l kohaselt korraldab kohanime määramise ja teeb otsuse omal algatusel füüsilise või juriidilise isiku kirjaliku taotluse alusel;

2.2 Narva Linnavolikogu 06.05.2010 määruse nr 20 “Kohanime määramise kord” punkti 2.2.2 alusel määrab Narva Linnavalitsus korraldusega kohanime tänavale ja selle analoogile (tee, maantee, puiestee, allee, põik, väljak, plats jne) ja muule aadressis kasutatavale väikekohale ja punkti 2.4 järgi toimub ametliku kohanime muutmine ja tühistamine samas korras nagu selle määramine.
2.3 Narva Linnavolikogu 06.05.2010 määrusega nr 20 kinnitatud Kohanime määramise korra  punkti 2.2 kohaselt on kohanimeseaduses kohaliku omavalitsuse pädevusse antud küsimuste lahendamine delegeeritud Narva Linnavalitsusele ning punkti 3.5 alusel on linnavalitsusel õigus moodustada nimekomisjon.
2.4 Narva Linnavalitsuse 02.06.2010 korraldusega 727-k moodustati Narva Linnavalitsuse nimekomisjon ning kinnitati selle koosseis.

2.5 Narva Linnavalitsuse 02.06.2010 määrusega 728 kinnitatud Narva Linnavalitsuse nimekomisjoni põhimääruse punkti 4.1.2 alusel nimekomisjon teeb ettepanekuid kohanimede ning kohanimesid sisaldavate objektinimetuste kohta ametiasutustele või ametiisikutele, kes on pädevad neid määrama, muutma, taastama ja kehtetuks tunnistama.
3. Otsus
Vastavalt Narva Linnavolikogu 21.06.2011. a otsusega nr 110 kehtestatud Joaoru ja selle lähiala detailplaneeringule (lisa 1), Narva Linnavalitsuse nimekomisjoni 18.08.2011 ettepanekule ning munitsipaalomandisse taotleva maa asendiplaanidele (lisad 2 ja 3) määrata maaüksusele pindalaga 92 840 m2 aadress Narva linn, Joaorg, ning maaüksusele pindalaga 17 826 m2 aadress Narva linn, Joaoru saar.
4. Rakendussätted

4.1 Korraldus jõustub teatavakstegemisest.

4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

